Temeljem članka 95. Stavak 4. Zakona o prostornom uređenju i gradnji (“Narodne novine”, broj 76/07, 38/09, 55/11, 90/11, 50/12, 55/12 i 80/13) i Zaključka Gradonačelnika Grada Zadra, Klasa:350-01/12-01/89, Ur.broj: 2198/01-2-14-23 Upravni odjel za prostorno uređenje i graditeljstvo o b j a v l j u j e:

PONOVNU JAVNU RASPRAVU O PRIJEDLOGU

URBANISTIČKOG PLANA UREĐENJA STAMBENE ZONE „SUHA“

Ponovni javni uvid u prijedlog Urbanističkog plana uređenja stambene zone „Suha“ organizira se u vremenu od 14. veljače 2014 do 24. veljače 2014. godine.

prizemlje zgrada Gradske uprave, Narodni trg 1, Zadar, svakog radnog dana od 9,oo-14,oo sati,

Javno izlaganje održati će se 18. veljače 2014. godine (utorak) u 11,00 sati u Velikoj vijećnici Grada Zadra, Narodni trg 1, Zadar.

Prijedlog UPU-a stambene zone „Suha“ biti će objavljen i na Internet stranici Grada Zadra (www.grad-zadar.hr).

Novi prijedlozi i primjedbe na plana mogu se podnositi samo u svezi s izmjenama povodom prihvaćenih primjedbi iznesenih u prvoj javnoj raspravi.

Pisana očitovanja, prijedlozi i primjedbe na prijedlog UPU-a stambene zone „Suha“, dostavljati će se najkasnije 7 dana nakon isteka roka javnog uvida, naslovljene na: Grad Zadar, Upravni odjel za graditeljstvo i zaštitu okoliša, Narodni trg 1, Zadar.